Kurat, no muidugi jäi. Ja sealt algas minu allakäik - seekord norrakate baarist. Võtsin seal ühe väikse õlle ja no siis seltskonnatasin mingi vist üle keskea soome mehega, kes on siin juba 16 aastat elanud ja transpordib siia koff õlut, ja ühe tema kohaliku äripartneriga, mistõttu tal vist ka baarmaniga sõbralikumad suhted olid, nii et igastahes degusteerisin ma seal pooled ilusates pudelites olevad joogid ära. Ja põhimõtteliselt arutasime ka ära, et  mis koolis siin lapsed saaksid käia jne. Vastuseid ma väga ei mäleta, aga no koolis nad igastahes käivad - see on fakt:)) Kuni siis ilmselt sai kell juba nii palju, et see baar pandi ka kinni ja no siis tuli diskoteek - vist 1 siinseid paremaid (mul pole väga aimu muidugi, mille järgi siin või ka mujal väga diskoteekide headust hinnatakse). Rahvast seal igastahes jätkus vist küll ja rohkem, nii et vaatamata minu suhtelisele puujalgsusele ja mitte väga suurele tantsulembusele veetsin ma isegi osa aega  tantsupõrandal.